డిస్పూర్: కేంద్రంలో అధికారంలోకి వచ్చి మూడేళ్లవుతున్న సందర్భంగా దేశంలోనే పొడవైన బ్రిడ్జిని ప్రధానమంత్రి నరేంద్ర మోదీ శుక్రవారం ప్రారంభించారు. 9.15 కిలోమీటర్ల పొడవున్న ఈ ధోలా సదియా బ్రిడ్జిని బ్రహ్మపుత్రా నదిపై నిర్మించారు. ఇది ముంబైలోని బాంద్రా-వర్లి సీ లింక్ బ్రిడ్జికన్నా 3.55 కిలోమీటర్ల పొడవు ఎక్కువగా ఉంది. సరిహద్దు వెంబడి ఉన్న అరుణాచల్, అస్సాం ప్రజలకు ఈ బ్రిడ్జి రోడ్డు మార్గంగా మారనుంది. ఈ బ్రిడ్జిపై ప్రయాణించడం వల్ల దాదాపు 5 గంటల సమయం ఆదా అవుతుంది. అరుణాచల్ ప్రదేశ్లో ఎయిర్పోర్ట్ లేకపోవడంతో అస్సాంలో ఉన్న ఎయిర్పోర్ట్లను చేరుకోవడానికి, రైలు మార్గాలను చేరుకోవడానికి ఈ బ్రిడ్జి ఉపయోగపడనుంది. అంతేకాదు రక్షణ పరంగా యుద్ధ ట్యాంకులను తరలించడానికి కూడా ఇది ఉపయోగపడుతుంది. 60వేల కిలోల బరువుండే యుద్ధ ట్యాంకులను కూడా దీనిపై నుంచి తీసుకువెళ్లేలా పటిష్టంగా నిర్మించారు. భవిష్యత్తులో చైనాతో యుద్ధం వస్తే ఈ ప్రాంతం నుంచి రక్షణపరంగా ఆయుధాలను, ట్యాంకులను వేగంగా సైన్యానికి చేరవేసేందుకు ఈ బ్రిడ్జి ఉపయోగపడనుంది. 950 కోట్ల రూపాయల ఖర్చుతో 2011లో దీని నిర్మాణ పనులు ప్రారంభించారు. మోదీ ప్రభుత్వం అధికారంలోకి వచ్చాక నిర్మాణ పనులు వేగంగా సాగాయి.
dispur: kendramlo adhikaaramloki vachi moodellavutunna sandarbhamgaa desamlone podavaina bridgini pradhaanamantri narendra modii sukravaaram praarambhinchaaru. 9.15 kilometerla podavunna ee dhola sadia bridgini brahmaputra nadipai nirminchaaru. idhi mumbailooni bandra-varli see link bridgiconna 3.55 kilometerla podavu ekkuvagaa undi. sarihaddu vembadi unna arunachal, assam prajalaku ee bridgi roddu maargamgaa maaranundi. ee bridgipy prayaaninchadam valla daadaapu 5 gantala samayam aadaa avutundi. arunachal pradeshlo airport lekapovadamto assamlo unna airportlanu cherukovadaniki, railu maargaalanu cherukovadaniki ee bridgi upayogapadanundi. antekaadu rakshana paramgaa yuddha tankulanu taralinchadaaniki kuudaa idhi upayogapadutundi. 60vela kilola baruvunde yuddha tankulanu kuudaa deenipai nunchi teesukuvellela patishtamgaa nirminchaaru. bhavishyattulo chainatho yuddham vaste ee praantam nunchi rakshanaparamgaa aayudhaalanu, tankulanu vegamgaa sainyaaniki cheravesenduku ee bridgi upayogapadanundi. 950 kotla roopaayala kharchuto 2011loo deeni nirmaana panulu praarambhinchaaru. modii prabhutvam adhikaaramloki vachaka nirmaana panulu vegamgaa saagaayi.